Diari Oficial de la Generalitat Valenciana


Sumari del DOGV 2137, del 04-11-1993 (1993/829638)

DECRET 200/1993, de 25 d'octubre, del Govern Valencià, pel qual s'accepta la cessió gratuïta de la propietat d'un solar situat a la partida de Mal Rech de l'Alcúdia de Crespins, realitzada per l'Ajuntament de l'Alcúdia de Crespins.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/10/25/200/dof/vci/html**

### Dades del document

Número de DOGV
:   2137

Data del DOGV
:   04-11-1993

Secció del DOGV
:   DISPOSICIONS GENERALS

Número del document
:   1993/829638


Data del document
:   25-10-1993

Organisme emissor
:   Conselleria d'Economia i Hisenda

Tipus de document
:   Decret

Decret 200/1993, de 25 d'octubre, del Govern Valencià, pel qual s'accepta la cessió gratuïta de la propietat d'un solar situat a la partida de Mal Rech de l'Alcúdia de Crespins, realitzada per l'Ajuntament de l'Alcúdia de Crespins.  
La Direcció General d'Arquitectura i Habitatge, mitjançant escriptura pública de compra-venda, atorgada el dia 12 de juliol de 1991, va adquirir una finca de 5.255,87 m2 situada a la partida de Mal Rech de l'Alcúdia de Crespins (València), destinada a la construcció de 36 habitatges socials.  
Per a fer aquesta construcció calia completar la superfície adquirida amb una altra parcel·la de 547 m2 que l'Ajuntament de l'Alcúdia de Crespins va cedir gratuïtament a la Generalitat Valenciana mitjançant acord plenari adoptat el dia 5 de juliol de 1991.  
Aquesta cessió es realitza amb la finalitat determinant que es construesca, a l'empara de l'expedient V-90/010, un grup de 36 habitatges socials de promoció pública.  
A petició del Conseller d'Obres Públiques, Urbanisme i Transports s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià L'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 25 d'octubre de 1993,  
DECRETE  
Article primer  
Acceptar la cessió gratuïta de la propietat realitzada per l'Ajuntament de l'Alcúdia de Crespins d'un terreny situat a la partida de Mal Rech d'aquest municipi, els límits del qual són: nord, terra dels germans García Aparicio,, sud i est, Ma Teresa Alventosa Pla, i oest, resta de la finca d'on se segrega.  
Aquesta parcel·la haurà de segregar-se, per a constituir finca independent de la inscrita en el Registre de la Propietat de Xàtiva, Torn 437, llibre 19, foli 147, finca 2.156.  
Article segon  
Aquesta cessió gratuïta comporta el compromís, per part de la Generalitat Valenciana, de construir-hi 36 habitatges de promoció pública.  
Article tercer  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 25 d'octubre de 1993  
El Conseller d'Economia i Hisenda,   
AURELIÓ MARTINEZ ESTEVEZ


Còpia Permalink ELI